দক্ষিণ আফ্রিকা জাতীয় ফুটবল দল

দক্ষিণ আফ্রিকা জাতীয় ফুটবল দল (ইংরেজি: South Africa national football team) হচ্ছে আন্তর্জাতিক ফুটবলে দক্ষিণ আফ্রিকার প্রতিনিধিত্বকারী পুরুষদের জাতীয় দল, যার সকল কার্যক্রম দক্ষিণ আফ্রিকার ফুটবলের সর্বোচ্চ নিয়ন্ত্রক সংস্থা দক্ষিণ আফ্রিকান ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৯২ সাল হতে ফুটবলের সর্বোচ্চ সংস্থা ফিফার এবং একই সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯০৬ সালের ৯ই জুলাই তারিখে, দক্ষিণ আফ্রিকা প্রথমবারের মতো আন্তর্জাতিক খেলায় অংশগ্রহণ করেছে; আর্জেন্টিনার বুয়েনোস আইরেসে অনুষ্ঠিত উক্ত ম্যাচে দক্ষিণ আফ্রিকা আর্জেন্টিনাকে কাছে ১–০ গোলের ব্যবধানে পরাজিত হয়েছে। বাফানা বাফানা নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় দক্ষিণ আফ্রিকার রাজধানী জোহানসবার্গে অবস্থিত। বর্তমানে এই দলের ম্যানেজারের দায়িত্ব পালন করছেন মোলেফি এনৎসেকি এবং অধিনায়কের দায়িত্ব পালন করছেন অরল্যান্ডো পাইরেটসের রক্ষণভাগের খেলোয়াড় থুলানি লাৎশোয়ায়ো। দক্ষিণ আফ্রিকা এপর্যন্ত ৩ বার ফিফা বিশ্বকাপে অংশগ্রহণ করেছে, যার মধ্যে প্রত্যেকবার (১৯৯৮, ২০০২ এবং ২০১০) তারা শুধুমাত্র গ্রুপ পর্বে অংশগ্রহণ করতে সক্ষম হয়েছে। অন্যদিকে, আফ্রিকান কাপ অফ নেশন্সে দক্ষিণ আফ্রিকা অন্যতম সফল দল, যেখানে তারা ১টি (১৯৯৬) শিরোপা জয়লাভ করেছে। এছাড়াও, দক্ষিণ আফ্রিকা ২ বার ফিফা কনফেডারেশন্স কাপে অংশগ্রহণ করেছে, যার মধ্যে ২০০৯ সালে তারা চতুর্থ স্থান অর্জন করেছিল; যেখানে তারা স্পেনের কাছে অতিরিক্ত সময়ে ৩–২ গোলের ব্যবধানে পরাজিত হয়েছিল। অ্যারন মোকুয়েনা, সিফিউই শাবালালা, ইতুমেলেং খুনে, বেনি ম্যাককার্থি এবং কাতলেগো এমফেলার মতো খেলোয়াড়গণ দক্ষিণ আফ্রিকার জার্সি গায়ে মাঠ কাঁপিয়েছেন। ফিফা বিশ্ব র‌্যাঙ্কিংয়ে, ১৯৯৬ সালের আগস্ট মাসে প্রকাশিত র‌্যাঙ্কিংয়ে দক্ষিণ আফ্রিকা তাদের ইতিহাসে সর্বোচ্চ অবস্থান (১৬তম) অর্জন করে এবং ১৯৯২ সালের ডিসেম্বর মাসে প্রকাশিত র‌্যাঙ্কিংয়ে তারা ১২৪তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে দক্ষিণ আফ্রিকার সর্বোচ্চ অবস্থান হচ্ছে ২১তম (যা তারা ১৯৯৬ সালে অর্জন করেছিল) এবং সর্বনিম্ন অবস্থান হচ্ছে ৯৪। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো: ফিফা বিশ্ব র‌্যাঙ্কিং বিশ্ব ফুটবল এলো রেটিং আফ্রিকা কাপ অফ নেশন্স চ্যাম্পিয়ন (১): ১৯৯৬ রানার-আপ (১): ১৯৯৮ তৃতীয় স্থান (১): ২০০০ ফিফা কনফেডারেশন্স কাপ চতুর্থ স্থান (১): ২০০৯ আফ্রো-এশীয় কাপ অফ নেশন্স চ্যাম্পিয়ন (১): ১৯৯৭ কেওএসএএফএ কাপ চ্যাম্পিয়ন (৪): ২০০২, ২০০৭, ২০০৮; ২০১৬ তৃতীয় স্থান (৪): ২০০০, ২০০৫, ২০০৯, ২০১৩ "ফিফা/কোকা-কোলা বিশ্ব র‍্যাঙ্কিং"। ফিফা। ২১ ডিসেম্বর ২০২৩। সংগ্রহের তারিখ ২১ ডিসেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গত এক বছরে এলো রেটিং পরিবর্তন "বিশ্ব ফুটবল এলো রেটিং"। eloratings.net। ১২ জানুয়ারি ২০২৪। সংগ্রহের তারিখ ১২ জানুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) The Elo ratings website উইকিউইক্সে আর্কাইভকৃত ২৩ জুলাই ২০১১ তারিখে lists 21 as the highest reached position, though after 23 (too few?) matches between 1947 and 1955, almost all with Australia and New Zealand, it had reached 9th place. "Argentina v South Africa, 09 July 1906"। International Football History and Statistics। সংগ্রহের তারিখ ২৩ মার্চ ২০১৯।  "All Bafana Bafana Matches" (পিডিএফ)। South Africa FA। ৫ জানুয়ারি ২০১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২৯ অক্টোবর ২০১০।  দাপ্তরিক ওয়েবসাইট (ইংরেজি) ফিফা-এ দক্ষিণ আফ্রিকা জাতীয় ফুটবল দল ওয়েব্যাক মেশিনে আর্কাইভকৃত ৮ সেপ্টেম্বর ২০১৮ তারিখে (ইংরেজি) ক্যাফ-এ দক্ষিণ আফ্রিকা জাতীয় ফুটবল দল (ইংরেজি)